45.		Komisionárska zmluva (§ 577 a nasl. OZ)
Čl. I Zmluvné strany
1.	Komisionár: 	OLAF, spol. s r.o., Národná 9, 010 01 Žilina, IČO, DIČ, IČ DPH
		zastúpená Ing. Petrom Bielym, konateľom
		zapísaná v obchodnom registri Okresného súdu v Žiline, odd., vo vl. č. ...........................
2.	Komitent: 	Jozef Hlavatý – AUTODOPRAVA, Mlynská ul. č. 9, 010 01 Žilina, IČO, DIČ, IČ DPH
		osvedčenie o živnostenskom podnikaní reg. č. ........................................
Čl. II Predmet zmluvy
Predmetom je obstaranie predaja automobilu VAZ 1203, EČV ZA 033 BF.
Čl. III Záväzky zmluvných strán
1.	Komisionár sa zaväzuje za odplatu obstarať pre komitenta predaj automobilu VAZ 1203, EČV ZA 033 BF za cenu minimálne 5 000 € (slovom päťtisíc eur).
2.	Komitent sa zaväzuje zaplatiť komisionárovi odmenu vo výške 2 % z celkovej predajnej ceny. Odmena bude komisionárovi vyplatená do 3 dní po uskutočnení obchodu. Komitent sa ďalej zaväzuje odovzdať komisionárovi automobil s príslušenstvom, ktorý je predmetom tejto zmluvy, najneskôr do troch dní od podpísania zmluvy. Tento automobil zostáva majetkom komitenta až dovtedy, kým ho nenadobudne tretia osoba.
Čl. IV Ďalšie dojednania
1.	Komisionár bude pri plnení predmetu zmluvy postupovať s odbornou starostlivosťou. V prípade, že sa vyskytnú okolnosti, ktoré by mohli zásadným spôsobom ovplyvniť jeho činnosť, je komisionár povinný vyžiadať si od komitenta pokyny, ako postupovať. Ak by tak neurobil a jeho konanie by malo na komitenta negatívny dopad, zaplatí komisionár zmluvnú pokutu vo výške 70 € (slovom sedemdesiat eur).
2.	Komitent bude komisionárovi včas poskytovať všetky informácie, potrebné pre jeho činnosť.
Čl. V Záverečné ustanovenia
1.	Pri riešení ďalších otázok, neupravených touto zmluvou, sa zmluvné strany budú riadiť ustanoveniami Obchodného zákonníka.
2.	Všetky zmeny a doplnky k tejto zmluve musia mať písomnú formu a ich platnosť je podmienená súhlasom oboch strán.
3.	Táto zmluva bola vyhotovená v dvoch exemplároch, z ktorých každá zo zmluvných strán obdrží po jednom exemplári. Zmluvné strany si zmluvu prečítali, porozumeli jej a na znak súhlasu s jej obsahom ju podpísali.
Žilina 30. 6. 2023
				podpis komisionára	podpis komitenta
Poznámka
Komisionárskou zmluvou (§ 577 a nasl. OZ) sa komisionár zaväzuje, že zariadi vo vlastnom mene (pozri mandátna zmluva § 566 OZ) pre komitenta na jeho účet určitú obchodnú záležitosť a komitent sa zaväzuje zaplatiť mu odplatu. Treba ju odlíšiť aj od sprostredkovateľskej zmluvy, kde je predmetom zmluvy len sprostredkovanie príležitosti pre záujemcu, aby mohol uzavrieť sám zmluvu s treťou osobou.
Osobitným typom komisionárskej zmluvy je zasielateľská zmluva (§ 601 a nasl. OZ).
Podstatnými náležitosťami komisionárskej zmluvy sú:
•	pevné vymedzenie obchodnej záležitosti,
•	záväzok komitenta zaplatiť odplatu. Výška odplaty v zmluve nemusí byť uvedená, vtedy platí cena obvyklá.
Zmluva nemusí mať písomnú formu.